รัฐมนตรีว่าการกระทรวงการพัฒนาสังคมและความมั่นคงของมนุษย์ นำทีมคณะผู้บริหาร เจ้าหน้าที่ พม. ติดเข็มกลัดดอกลำดวนให้กับนายกรัฐมนตรี เพื่อประชาสัมพันธ์งานวันผู้สูงอายุแห่งชาติ ปี 2562
รัฐมนตรีว่าการกระทรวงการพัฒนาสังคมและความมั่นคงของมนุษย์ นำทีมคณะผู้บริหาร เจ้าหน้าที่ พม. ติดเข็มกลัดดอกลำดวนให้กับนายกรัฐมนตรี เพื่อประชาสัมพันธ์งานวันผู้สูงอายุแห่งชาติ ปี 2562 พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ พร้อมด้วยนางไพรวรรณ พลวัน อธิบดีกรมกิจการผู้สูงอายุ นำผู้บริหารกระทรวง พม. ข้าราชการและเจ้าหน้าที่ ติดเข็มกลัดดอกลำดวนสัญลักษณ์วันผู้สูงอายุแห่งชาติให้กับพลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์งานวันผู้สูงอายุแห่งชาติ ประจำปี 2562 ณ ตึกบัญชาการ 1 ทำเนียบรัฐบาล สำหรับการจัดงานวันผู้สูงอายุแห่งชาติประจำปีนี้ คณะอนุกรรมการจัดงานวันผู้สูงอายุแห่งชาติ กำหนดจัดงานวันผู้สูงอายุแห่งชาติ วันพุธที่ 10 เมษายนนี้ ณ อาคารรัฐประศาสนภักดี (อาคารบี) ศูนย์ราชการเฉลิมพระเกียรติ 80 พรรษา 5 ธันวาคม 2550 แจ้งวัฒนะ กรุงเทพมหานคร โดยมีพลเอก ฉัตรชัย สาริกัลยะ รองนายกรัฐมนตรี เป็นประธานในพิธีเปิดงาน พร้อมมอบรางวัลให้แก่ผู้สูงอายุแห่งชาติ ปี 2562 และมอบโล่ประกาศเกียรติคุณ แก่บุคคล องค์กร สถานประกอบการที่มีผลการดำเนินงานผู้สูงอายุดีเด่น